**VÄIKEHANKE ALUSDOKUMENT**

Hanke nimetus:„Heli-, valgus- ja videotehniline lahendus ning ruumikujundus Saue valla vastuvõtul“

Hankemenetluse liik: alla riigihanke piirmäära jääv hange (väikehange)

Hankija/töö tellija: Saue Vallavalitsus

Hankija kontaktisik: Saue Vallavalitsuse kultuuritööjuht Kaija Velmet

Lisainfo: Kaija Velmet, kaija.velmet@sauevald.ee, tel 5563 4407

1. **Hanke objekt ja maht**
	1. Saue Vallavalitsus valmistab ette vabariigi aastapäeva pidulikku vastuvõttu, mis toimub 23. veebruaril 2024 kella 18.30-24.00 Laagri City Motorsi ruumides (Pärnu mnt 541, Tallinn). Autosalongi kujundamisel piduliku vastuvõtu ruumiks on vajalik kasutada erinevaid valgus-, heli- ja videotehnilisi lahendusi.
	2. Hankija soovib tellida heli-, valgus- ja videotehnilise lahenduse ning ruumikujunduse Saue valla vastuvõtu läbiviimiseks.

Peo kestus 23.02.2024 kell 18.30-24.00.

Ruumi ettevalmistusaeg 23.02.2024 alates kl 13.00 (osaliselt saab ettevalmistusi teha sama päeva hommikust alates).

Külaliste arv 300.

Pidulik vastuvõtt banketilaudadega, banketilauad toob ja paigaldab toitlustaja.

Külalised istuvad peoalal laudades (30 ümmargust lauda), peoalal on *catering*’i serveerimislauad, tantsuruum, lava ja lava tagaseinas ekraan.

Autode müügisalongi kujundamine peosaaliks. Kujundus lähtub Eesti Vabariigi lipuvärvidest (sini-must-valge gamma).

Lisa 1: saali plaan.

* 1. Helitehniline sisu:
* Heli üldvõimendus alates 10 kW
* Heli hajutuskõlarid, mis tagavad ühtlase kuuldavuse saali ulatuses (vastavalt saali plaanile)
* Sõltumatu helisisend ansambli helipuldi ühendamiseks
* 1 raadiomikrofon kõnepidamiseks ja 1 peamikrofon õhtujuhile
* Valmisolek helindada umbes 35-liikmelist koori
* Helitehnika bändile, täpne bändile vajalik nimekiri selgub 19. jaanuariks ja nimekirja saab hankija kontaktisiku käest
* Taustamuusika mängimise võimalus
* Vastutav helitehnik sündmusel
	1. Valgustehniline sisu:
* Ühtlane valgusviljakus (juhtseadmega liikuvpead, dekoratiivvalgustid seinte, laudade ja lava valgustamiseks) vastavalt saali mõõtmetele, käiguteedele ja lava suurusele (32 m2)
* Sissepääsu valgustamine (sissepääs ei ole hoone peauksest)
* Fotoseina valgustamine
* *Buffee*-laudade valgustus
* Vastutav valgustehnik sündmusel
	1. Videotehniline sisu:
* 16:9 formaadis LED ekraan lava tagaseina lava laiuse ulatuses
* Kaks jala peal *ca* 85" LCD ekraani, et dubleerida laval oleva ekraani pilti neile, kes istuvad lavast kõige kaugemal
* Pildi kuvamine ekraanile „Front of House“-st (FOH)
* Ettevalmistatud videoklippide mängimist võimaldav arvuti koos selleks vajaliku tarkvaraga
* Vastutav videotehnik sündmusel
	1. Ruumikujunduse sisu:
* lavapoodium suurusega 4 m x 8 m, koormustaluvus mitte vähem kui 900 kg/m2
* lavapoodiumi katmine vajadusel vaibaga (kui on puhas ja korralik lava, ei ole vaip vajalik), lavaseelik, trepp lavale pääsemiseks
* kõnepult lavale
* garderoobi jaoks riidenagid arvestusega, et tulemas on 300 külalist
* peegel garderoobi alale
* tantsupõrand lava ette 32 m2
	1. Teenuse sisu:
* Heli-, valgus- ja videotehnika rentimine, tarnimine ja paigaldamine ning peojärgne äraviimine. Peojärgselt saab koristuseks ruume kasutada kuni 24.02.2024 kell 2.00 või alates 24.02.2024 kell 10
* Lavatehnika ja muu vajaliku inventari rentimine, tarnimine ja paigaldamine ning peojärgne äraviimine. Teenuse osutamisel tekkiv prügi tuleb teenuse pakkujal endal sorteerida vastavalt nõuetele ja utiliseerida
* Peoruumi kujundamise, ettevalmistamise ja tehnilise teenindamise teenuse osutamine
1. **Nõuded pakkujale**
	1. Pakkujal peab olema varasem sarnase mahuga ürituse korraldamise kogemus.
2. **Pakkumuse esitamise juhis**
	1. Pakkujal tuleb esitada pakkumuse koosseisus:
		1. Helitehnika kirjeldus
		2. Valgustehnika kirjeldus
		3. Videotehnika kirjeldus
		4. Ruumikujunduse detailne kirjeldus
		5. Inventari ülevaade
		6. Teeninduse (sh ettevalmistus, sündmuse tehniline teenindamine, koristus) ajakava ning maksumus, sh inimeste arv, töötundide arv, tunnihind ja maksumus kokku
		7. Transpordi maksumus
		8. Hinnas sisalduvad teenused
		9. Varasema sarnase mahuga ürituse kogemuse kirjeldus
		10. Kinnitus, et esitatud pakkumus on jõus vähemalt 30 kalendripäeva
	2. **Pakkumus tuleb esitada hiljemalt 29.01.2024 kell 17.00 e-posti aadressile** **info@sauevald.ee****.**
	3. **Pakkumuse esitamise e-kirja teema (*subject*) reale märkida väikehanke pealkiri „Heli-, valgus- ja videotehniline lahendus ning ruumikujundus Saue valla vastuvõtul“.**
3. **Pakkumuste hindamine**
	1. Pakkumuste hindamise kriteeriumiks on madalaim hind. Edukaks tunnistatakse vastav pakkumus, mis on madalaima kogumaksumusega (koos käibemaksuga).
4. **Hankemenetluse läbiviimise tingimused**
	1. Pakkujad võivad küsida selgitusi hankedokumentide sisu kohta hankija kontaktisikult, samuti on koos hankija kontaktisikuga minna eelnevalt ruume vaatama minna.
	2. Hankija vastused esitatud küsimustele, mille vastus on oluline hankedokumentide sisu tõlgendamisel, saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
	3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima hankija kontaktisikut.
	4. Hankijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab hankija küsimusele vastamata või ei vasta sisuliselt, siis on hankijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	5. Hankija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitata uus täpsustatud pakkumus hankija nimetatud tingimuste osas hankija määratud tähtajaks.
	6. Pärast hankemenetluse tulemuste kinnitamist edastab hankija kõigile pakkujatele info hankemenetluse tulemuse kohta.
	7. Hankija teavitab hankemenetluse tulemustest kõiki pakkumuse esitanud pakkujaid e-kirja teel.
5. **Hankelepingu sõlmimine ja tingimused**
	1. Hankijal on õigus vajaduse tekkimisel kõik pakkumused tagasi lükata ja lõpetada hankemenetlus lepingut sõlmimata.
	2. Eduka pakkujaga sõlmitakse hankeleping käesolevale dokumendile lisatud tingimustel.
6. **Alusdokumendi lisad**
	1. Alusdokumendil on järgmised lisad:
		1. Lisa 1 – Laagri City Motorsi hoone plaan;
		2. Lisa 2– Hankelepingu projekt.

Lisa 2

PEO TEHNILISE TEENINDUSE LEPING

*Lepingu sõlmimise kuupäev digitaalallkirjas.*

**Saue Vallavalitsus** (edaspidi *tellija*), mida esindab Saue valla põhimääruse alusel vallavanem Andres Laisk, ja

**XXX** (edaspidi *täitja*), mida esindab …. alusel ……,

edaspidi pool või koos pooled, sõlmisid käesoleva lepingu alljärgnevas:

1. **ÜLDSÄTTED**
	1. Leping on sõlmitud alla lihthanke piirmäära jääva väikehanke menetluse tulemusena.
	2. Pooled juhinduvad lepingu täitmisel lisaks lepingule ja selle lisadele ka Eesti Vabariigis kehtivatest lepingu objekti reguleerivatest õigusaktidest, eeskirjadest ja standarditest.
	3. Täitja suhtleb tellija esindajatega eesti keeles. Kõik lepinguga seotud dokumendid vormistatakse eesti keeles.
	4. Kõik lepingu tõlgendamisest või täitmisest tulenevad vaidlused püütakse lahendada lepingupoolte vaheliste läbirääkimiste teel. Kokkuleppe mittesaavutamisel lahendatakse vaidlus Harju Maakohtus vastavalt Eesti Vabariigis kehtivatele õigusaktidele.
	5. Käesolev lepingu dokument ei ole konfidentsiaalne ning kuulub avalikustamisele avaliku teabe seaduse alusel (teave on loodud avalikke ülesandeid täites).
	6. Leping on koostatud elektrooniliselt ja allkirjastatud digitaalselt. Lepingu igale poolele jääb kõigi poolte digitaalse allkirjaga lepingu fail.
	7. Lepingul on sõlmimise hetkel on lepingul järgmised lisad:
		1. Lisa 1 – Väikehanke alusdokument;
		2. Lisa 2 – Täitja pakkumus.
2. **LEPINGU OBJEKT**
	1. Lepingu objektiks on täitja poolt ürituse tehnilise teenindamise teenuse osutamine 23. veebruaril 2024 tellija korraldataval Eesti Vabariigi aastapäeva vastuvõtul (edaspidi *üritus*) Laagri City Motorsis aadressil Pärnu mnt 541, Tallinn vastavalt lisale 1 ning lepingus toodud tingimusele (edaspidi *töö*).
	2. Töö tegemise tulemusel kohustub täitja vastavalt lisale 1 osutama järgmisi teenuseid:
		1. heli-, valgus- ja videotehnika üürimine, tarnimine ja paigaldamine ning peojärgne äraviimine;
		2. lavatehnika ja ürituse korraldamiseks vajaliku inventari, sh garderoobi nagid ja peegel üürimine, tarnimine ja paigaldamine ning peojärgne äraviimine;
		3. peoruumi kujundamise, ettevalmistamise ja tehnilise teenindamise teenuse osutamine.
	3. Töö eesmärk on tagada sujuv peo tehniline teenindamine kogu ürituse vältel. Täitja kohustub tegema töö arvestusega, et üritus algab külaliste saabumisega kell 18.30 ja lõpeb kell 24.00.
	4. Tööna käsitletakse ka neid lepingus otseselt nimetamata töid ja toiminguid, mis on vajalikud lepingus ettenähtud tulemuse saavutamiseks.
3. **TASU ja ARVELDAMINE**
	1. Tasu valmis töö eest on kokku **XXX eurot**, millele lisandub käibemaks kehtivas määras. Tasu sisaldab kõiki töö tegemisega seotud kulusid.
	2. Tellija ei tee ettemaksu. Täitjal tekib õigus nõuda ning tellijal kohustus maksta tasu pärast töö nõuetekohast tegemist.
	3. Tasu nõudmiseks esitab täitja tellijale arve, mille tellija kohustub tasuma arvel näidatud tähtaja jooksul, mis ei tohi olla lühem kui 14 kalendripäeva arve esitamisest.
	4. Arve tuleb esitada masinloetava e-arvena.
4. **TÄITJA ÕIGUSED JA KOHUSTUSED**
	1. Täitjal on õigus:
		1. saada nõuetekohaselt tehtud töö eest kokkulepitud tasu;
		2. saada tellijalt töö tegemiseks vajalikku informatsiooni ja juhiseid;
	2. Täitja on kohustatud:
		1. tegema töö lepinguga määratud mahus ja ulatuses lepingu nõuete kohaselt ning parimal võimalikul viisil, lähtudes tellija juhistest, töö eesmärkidest ja oma erialastest teadmistest;
		2. tegema töö järgides kehtivate õigusaktidega sätestatud nõudeid;
		3. teavitama tellijat töö tegemist oluliselt mõjutavatest või takistavatest asjaoludest võimalikult aegsasti või viivitamatult nende ilmemisel. Pakkuma omalt poolt lahendusi võimalike takistuste likvideerimiseks või nende mõjude leevendamiseks;
		4. tegema tellijaga igakülgset koostööd tellija huvist ja eesmärkidest lähtuvalt.
5. **TELLIJA ÕIGUSED JA KOHUSTUSED**
	1. Tellijal on õigus:
		1. nõuda lepingus sätestatud tähtaegadest ja nõuetest kinnipidamist;
		2. igal ajal teha järelpärimisi ja saada mõistliku aja jooksul täitjalt informatsiooni töö tegemise käigu kohta;
		3. anda täitjale vajadusel juhiseid paremaks töö tulemuse saavutamiseks.
	2. Tellija on kohustatud:
		1. tasuma täitjale tehtud töö eest vastavalt lepingule;
		2. tagama täitjale õigeaegselt juurdepääsu töö tegemiseks vajalikele tellija ruumidele ning andma täitjale töö tegemiseks vajalikku teavet ja juhiseid;
		3. teavitama täitjat teenuse osutamist oluliselt mõjutavatest asjaoludest võimalikult aegsasti või viivitamatult nende ilmemisel. Pakkuma omalt poolt lahendusi võimalike takistuste likvideerimiseks või nende mõjude leevendamiseks;
		4. tegema täitjaga igakülgset koostööd lepinguga seatud eesmärkidest lähtuvalt.
6. **VASTUTUS LEPINGU RIKKUMISE EEST**
	1. Pooled kannavad vastutust lepingu täitmise eest ning on kohustatud hüvitama teisele poolele lepingu rikkumisega (lepingu täitmata jätmine või mittenõuetekohane täitmine) tekitatud kahju. Pooled ei vastuta lepingu rikkumise eest, mis leidis aset vääramatu jõu tagajärjel.
	2. Täitja vastutab töö vastavuse eest lepingu tingimustele. Töös puuduste ilmnemisel on täitja kohustatud tellija nõudmisel töö parandama või asendama uuega tellija poolt määratud mõistliku tähtaja jooksul. Kui täitja ei paranda tööd tellija poolt määratud tähtajaks või seda ei ole võimalik enam parandada, siis võib tellija vähendada täitjale maksmisele kuuluvat tasu saamata jäänud teenuse/tegemata jäänud töö osas. Tasu vähendamise nõude võib tellija esitada kuni 10 kalendripäeva jooksul pärast täitja poolt arve esitamist. Tellija kohustub tähtaegselt tasuma arve osa, mille osas ei ole vaidlust.
	3. Kui üks pool rikub oma lepingust tulenevaid kohustusi, siis on teisel poolel õigus kasutada tema suhtes võlaõigusseadusest tulenevaid õiguskaitsevahendeid.
7. **LEPINGU JÕUSTUMINE, KEHTIVUS ja MUUTMINE**
	1. Leping loetakse sõlmituks selle allkirjastamisel mõlema poole poolt (lepingu sõlmimise päev on viimase allkirja andmise päev) ja on kehtiv kuni kohustuste täitmiseni poolte poolt.
	2. Lepingut võib muuta poolte kokkuleppel. Kõik lepingu muudatused ja täiendused vormistatakse lepingu lisana ja need jõustuvad pärast nende allakirjutamist poolte poolt või nende poolt kirjalikult määratud tähtajal.
	3. Leping lõpeb lepingu kehtivusaja möödumisel või lepingu ennetähtaegsel ülesütlemisel.
	4. Lepingu võib ennetähtaegselt lõpetada poolte kokkuleppel.
	5. Pooltel on õigus leping ühepoolselt ennetähtaegselt kirjaliku avaldusega üles öelda, kui selleks on mõjuv põhjus, teatades sellest ette mõistliku aja. Mõjuva põhjusega on tegemist, kui kõiki asjaolusid arvesse võttes ja mõlema poole huvisid kaaludes ei või oodata, et pool jätkaks lepingu täitmist kuni lepingu tähtaja saabumiseni.
8. **TEATED ja KONTAKISIKUD**
	1. Lepinguga seotud teated peavad olema esitatud kirjalikus või sellega võrdsustatud elektroonilises vormis, välja arvatud juhtudel, kui sellised teated on informatsioonilise iseloomuga, mille edastamisel teisele poolele ei ole õiguslikke tagajärgi.
	2. Informatsioonilist teadet võib edastada vabas vormis telefoni või e-posti teel lepingus nimetatud kontaktisikule.
	3. Kirjalikud teated edastatakse teisele poolele tema lepingus märgitud ametlikule e-postiaadressile digitaalselt allkirjastatuna või posti teel tähitud kirjaga või antakse üle allkirja vastu. Ühe poole teade teisele poolele loetakse kättesaaduks, kui teade on saadetud lepingus näidatud ametlikule e-posti aadressile või postiaadressile ning sellest on möödunud kaks tööpäeva, v.a juhul, kui teine pool on teate kättesaamist e-posti teel varasemalt kinnitanud või kättesaamist allkirjaga kinnitanud.
	4. Täitja kontaktisik on XXX, tel XXX, e-post XXX.
	5. Tellija kontaktisik on XXX, tel XXX, e-post XXX.
9. **POOLTE ANDMED JA ALLKIRJAD**

|  |  |
| --- | --- |
| Tellija: | Täitja: |
| Saue Vallavalitsus  | … |
| 77000430 | … |
| Tule 7, Saue linn | ..  |
| Saue vald, Harju maakond 76401 | .. |
| info@sauevald.ee | …… |
|  |  |
| (allkirjastatud digitaalselt) | (allkirjastatud digitaalselt)  |
| Andres Laisk | … |
| vallavanem | … |